ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.03.2019 г. ÷ 31.03.2019 г.

1. Кратка обобщена информация за осъществената контролна дейност за периода и резултати от извършената контролна дейност:

През м. март  2019 г. от експертите на РИОСВ - Монтана са извършени  120 проверки на 92 обекта, от които 73 планови и 47 извънредни. Издадени са наказателни постановления за налагане на текущи санкции по чл. 69 от ЗООС на стойност 282,81 лв. 	 
Постъпилите суми от глоби и имуществени санкции са в размер на 1051,76 лв. 

2.  Акценти от извършената през месец март контролна и административно наказателна дейност:

Основните акценти в контролната дейност на РИОСВ – Монтана през месец март са:

· Проверки по Плана за контролната дейност на РИОСВ – Монтана за 2019 г.;
· Проверки по жалби и сигнали, подадени в РИОСВ – Монтана;
· Проверки на обекти в висок рисков потенциал;
· Оценка на месечни доклади от проведени собствени непрекъснати измервания и собствени периодични измервания;
· Участие в междуведомствена комисия, назначената със заповед на Областния управител на област Монтана, за проверка състоянието на речни участъци, находящи се на територията на Област Монтана


Засилен превантивен контрол 

За месец март 2019 г. са изготвени 28 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/планове/програми, които не подлежат на процедури по реда на глава VІ от Закона за опазване на околната среда (ЗООС). Дадени са 4 бр. указания за провеждане на процедура по преценяване необходимостта от извършване на ЕО. Издадено е едно решение за преценяване необходимостта от извършване на ЕО, с характер да не се извършва ЕО. През отчетения период са дадени 6 бр. указания за провеждане на процедура по преценяване необходимостта от извършване на ОВОС. Издадени са 3 бр. решения за преценяване необходимостта от извършване на ОВОС, от които едно с характер да се извършви ОВОС.
Експертите от направлението са участвали в една проверка във връзка с получен сигнал. 
През отчетния период са разгледани 47 броя горскостопански програми и план-извлечения, за които са изготвени и съответните съгласувателни писма. Процедирани са  6 броя преписки на ИП по чл. 2, ал. 2 от Наредбата за оценка на съвместимост, за които са изготвени и съответните съгласувателни писма.  
По фактор „Отпадъци“ през изминалия период е издаден един регистрационен документ за събиране и транспортиране на отпадъци, изменен е един регистрационен документ за събиране и транспортиране на отпадъци. Изменено е разрешително за третиране на отапдъци. Прекратено е действието на едно разрешително за дейности с отпадъци.

Текущ контрол

Компонент „Води” 

През месец март експерти от направлението са извършили девет броя самостоятелни проверки по изпълнение на условията, заложени в разрешителните за заустване на отпадъчни води. Взето е участие и в една извънредна комплексна проверка на обект по компонент „Води“. 
Във връзка с резултати от изпитване на проби от отпадъчните води от проведен през месец февруари контролен мониторинг в изпълнение на Заповед №РД-788/20.12.2018 г. на МОСВ на четири обекта: Предприятие за производство на гипсфазерни плоскости в гр. Видин на „Кнауф България” ЕООД, гр. София, СД „Лаф Велизаров и Сие”, гр. Белоградчик, Община Кула и ПБ в гр. Видин на „Ел Би Булгарикум” ЕАД, гр. София са съставени констативни протоколи за налагане на текущи санкции за установени превишения на индивидуалните емисионни ограничения, определени в разрешителните за заустване. 
Извършени са извънредни проверки с пробонабиране по сигнали за замърсяване водите на р. Берковска в гр. Берковица и р. Дунав при гр. Видин.  Експресните полеви анализи по показатели рН, разтворен кислород и електропроводимост и в двата случая са със стойности характерни за водите на реките. 
Експерт от направлението е участвал в междуведомствена комисия, назначената със заповед на Областния управител на област Монтана, за проверка състоянието на 32 броя речни участъци, находящи се на територията на Област Монтана.   

	 Компонент „Въздух”   
		
	През месец март са извършени шест планови проверки и четири извънредни проверки. Експерт от направлението е участвал в една комплексна проверка. Проверени са два доклада от СПИ/СНИ. Заверен е един дневник за състоянието на системите, съответстващи на Етап II на УБП /улавяне на бензиновите пари/.
	 През месец февруари 2019 г. са регистрирани шестнадесет превишения на средноденонощната норма за опазване на човешкото здраве по показател ФПЧ10 в ръчен пункт „РИОСВ – Монтана“, гр. Монтана.

	Компонент „Почви” 

	През отчетния период са извършени осем планови проверки  - три проверки на депо с контейнери „Б-Б“ кубове с ПРЗ с изтекъл срок, три проверки на складове с ПРЗ с изтекъл срок, общински сметище за неопасни отапдъци в гр. Грамада и депо за неопасни отапдъци в гр. Димово.  При проверките не са установени несъответствия с нормативната уредба. 

	Биоразнообразие и защитени територии

	Експертите от направлението са извършили единадесет планови проверки: три проверки на магазини за цветя в гр. Монтана, три проверки на зоомагазини, една проверка на волиера за папагали в гр. Видин, проверка на препарати в Природонаучен музей гр. Белоградчик, проверка на колекция сбирки на СОУ „Любен Каравелов“ в гр. Видин. Проверена е популацията на  защитен растителен вид ерантис и състоянието на ЗМ „Връшка чука“.

	Управление на отпадъците

През месец март са извършени 34 планови самостоятелни проверки на: търговски обекти;  обекти за експлотацията, на които са издадени разрешителни и регистрационни документи за дейности с отпадъци; обекти третиращи отпадъци на мястото на образуването им; извършена е проверка по чистотата на населените места, реките и принадлежащите им територии и чистотата на общенските пътища в община Чупрене, обл. Видин. През отчетния период са извършени шест извънредни проверки  по сигнали, една проверка - последващ контрол по изпълнение на предписание и проверка по заповед на МОСВ.

Химикали, СЕВЕЗО и КПКЗ

През м. март в направлението е извършена една планова проверка за изпълнение на годишния план по приложение на ЗЗВВХВС и подзаконовите му нормативни актове – търговски обект за строителни материали в гр. Лом към „Аглая и Бан“ ООД. 
Извършени са две планови проверки от комисията, назначена със Заповед на Министъра на околната среда и водите, на предприятия с висок рисков потенциал и за изпълнение на условията в разрешителни за експлоатация и задълженията по глава седма, раздел I на ЗООС:
- Складова база „Ливадски дол“ с оператор „Видекс Инженеринг“ ЕАД, гр. София - при проверката не се констатира неизпълнение на условията в разрешителното, беше дадено едно задължително за изпълнение предписание, което е изпълнено от оператора в указания срок;
- завод „Миджур“, с. Горни Лом с оператор „Видекс“ АД, гр. София. На обекта не се извършва производствена дейност, при проверката е дадено едно задължително за изпълнение предписание.
Извършена е една извънредна проверка във връзка с постъпило Уведомление от Агенция “Митници“, митническо бюро Монтана за внос на храдилни витрини от Украйна със съдържание на фреон съгласно чл. 7, ал. 5 на Инструкция за взаимодействие между МОСВ и АМ за повишаване ефективността на контрола, осъществяван по ЗЗВВХВС и ЗЧАВ. Установено е, че оборудването и хладоагента в него не са в нарушение на горецитираните закони, няма несъответствия с въведените ограничения по отношение на риска за здравето и безопасността на хората и/или околната среда.
За периода не са констатирани нарушения по изпълнение на изискванията на нормативната уредба в областта на химикалите и контрола на опасностите от големи аварии от обекти в териториалния обхват на РИОСВ – Монтана. 

	Извършени специални проверки:
  През месец март е извършена комплексна проверка на „Ирели“ ООД, гр. Пазарджик – обект за производство на дървени играчки в гр. Монтана. Проверката е по фактор „отпадъци“ и по компонент „въздух“. Установено е, че фирмата притежаваща безсрочен регистрационен документ оползотворява собствения технологичен отпадък от механична обработка на дървесина, в съоръжения съгласно условията в регистрационния документ.  Дружеството участва в колективна система, съгласно сключен договор с организация по оползотворяване „Екобулпак“.  При проверката по компонент „въздух“ е констатирано, че операторът изпълнява задълженията си за извършване на собствени периодични измервания на емисиите на вредни вещества. 
През отчетния период е извършена проверка по сигнал на ПК „Екогласност“ до министъра на ОСВ, препретен в РИОСВ – Монтана за извършване на проверка на място на „Инсталация за безотпадъчна преработка на отпадъчни автомобилни гуми“ в с. Сланотрън, общ. Видин. При проверката не са констатирани нарушения на екологичното законодателство.
             През месец март е извършена проверка по сигнал от служител на Териториално митническо управление – Лом, във връзка с извършена проверка от Митница – Лом на бензиностанция с оператор „АЙ – ПИ“ ЕООД, при която е установено наличие на отпадъци от дизелово гориво с кал, съхранени в тридесет и девет метални варели на открито. При проверката е установено, че отпадъците са предадени на фирма, притежаваща необходимите документи по ЗУО. Изяснен е произхода на отпадъците – дънни утайки от резервоари, които са получени инцидентно при подмяна на подземните резервоари за съхраняване на гориво. 
            Извършена е проверка по сигнал за нерегламентирано складиране на отпадъци в бели чували, внесени от чужбина в двора на бивша фабрика за бира в  гр. Монтана. При проверката е присъствал и управителят на фирма  „Болкан Рисайклинг“ ООД, която извършва дейност по третиране на неопасни отпадъци на територията на фабриката. Установено е  наличието на бали, които са с ненарушена цялост, съдържащи пластмасови отпадъци.  Представен е документ за внос на отпадъците, които са вписани в отчетната книга. Дадено е предписание за преместване на отпадъците и почистване на терена.

 3. Кратък анализ на постигнатите резултати в областта на опазване на околната среда от осъществената контролна дейност:
	
РИОСВ - Монтана проведе работни срещи за опазване на резерватите „Горната кория“ и резерват „Чупрене“  от пожари, със заинтересованите институции – представители на общини, на държавни горски стопанства, структури на РС ПБЗН, на МВР и др.  На 26.03.2019 г. в информационния център на екоинспекцията и на 27.03.2019 г. в административната сграда на община Чупрене, бяха обсъдени и актуализирани плановете за опазване от пожари на двата горски резервата - резерват „Горната кория”, обл. Монтана и резерват „Чупрене”, обл. Видин, както и схемите за оповестяване в случай на пожар. За опазване на двата резервата, РИОСВ – Монтана е оборудвала пет противопожарни депа – три за резерват„Чупрене“, един за резерват „Горната кория“, както и един брой в сградата на екоинспекцията.
	През разглеждания период са дадени пет предписания в констативните протоколи, при осъществяване на контролната дейност. 
            През отчетния период е дадено предписание, с писмо на РИОСВ – Монтана до 19 общини за опазване на обявени защитени вековни дървета и/или забележителни дървета. 
             С писмо на РИОСВ – Монтана на кметовете на общ. Берковица, общ. Чупрене, общ. Белоградчик и до директорите на ДГС „Миджур” и ДГС „Берковица” са дадени предписания да се предприемат мерки за недопускане палене на стърнища, слогове и крайпътни треви, както и да се уведоми обществеността за опасност от избухване на пожари около резерватите. 
             Реагирано е своевременно по подадени сигнали, като са извършвани проверки на място и по документи, включително и специализирани проверки по писма и разпореждания на административни органи.
	


 	  4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
	 
По повод Световния ден на водата – 22 март, експерти от РИОСВ – Монтана съвместно с Регионална лаборатория – Монтана и ученици от Профилирана гимназия с преподаване на чужди езици “Петър Богдан“ - град Монтана участваха в пробонабиране на водни проби от пункт за мониторинг „Река Огоста след язовир ”Огоста“ в землището на гр. Монтана. На мястото на вземане на пробите се извърши демонстрационно пробонабиране, консервиране и полеви измервания на показателите: температура, активна реакция - рН, разтворен кислород и електропроводимост.
	През отчетния период на интернет страницата на РИОСВ – Монтана са публикувани 7 броя прессъобщения, които са отразени в регионални и национални медии.
	

